Fornebu senioruniversitet

Odd Isungset - Karikaturstriden - en kamp for ytringsfriheten
2026-04-07 11:00 - 12:30 (Europe/Oslo) | Fornebupiloten, Fornebu S
Da den danske avisen Jyllandsposten og Magazinet her hjemme publiserte karikaturtegninger av profeten Muhammed høsten 2005, utløste det store demonstrasjoner i Midtøsten. I februar 2006 ble Norges ambassade i Syria brent ned av rasende demonstranter som hevdet at de protesterte mot karikaturene.
Journalist og forfatter Odd Isungset viser at dette bare er halve sannheten. Hans bok «Dei fordømte karikaturane» bygger blant annet på fortrolig kommunikasjon mellom Utenriksdepartementet og norske ambassader i Midtøsten.
Isungset gir oss ny innsikt om maktspillet bak karikaturstriden, og hvilket press daværende utenriksminister Jonas Gahr Støre og redaktør av Magazinet, Vebjørn Selbekk ble utsatt for.
Isungset har lang fartstid som gravejournalist i NRK og TV 2, og har vært redaktør for Brennpunkt og Dokument 2. Han er prisbelønnet for sitt arbeid med hva som skjedde etter drapsforsøket på forlagssjef William Nygaard i 1993. Isungset var leder for Pressens Faglige Utvalg fra 2004 til 2010, der han blant annet var med på å frikjenne Magazinet da avisen ble klaget inn fordi den publiserte Muhammedtegningene.

STUDIETUR - Norsk skogfinsk museum
2026-04-14 09:30 - 17:00
H.M. Dronning Sonja åpnet Norsk skogfinsk museums nybygg på Svullrya 24. oktober 2025. Dette ble en festdag for den nasjonale minoriteten skogfinner og for mangfolds-Norge!
Bygningens utforming er resultat av en arkitektkonkurranse som syv år tidligere ble vunnet av Lasovsky Johansson Arkitekter og Lipinski Arkitekter. Museet ligger i det lille tettstedet Svullrya i Grue i Finnskogen, og det rommer utstillinger, bibliotek, auditorium og kafé under ett stort tak som hviler på en liten skog av 380 tømmerstokker.
Norsk skogfinsk museum er en konsolidering av fire eldre kulturverninstitusjoner som alle har arbeidet med skogfinsk historie og kultur. De fire stifterne har alle arbeidet aktivt med vern og formidling av den skogfinske historien og kulturen innen hver sin geografi, og samarbeidet seg imellom. Gjennom konsolideringen til Norsk skogfinsk museum i 2005 ble disse institusjonenes krefter samlet, samtidig som de opprinnelige institusjonene fremdeles driver sin virksomhet ved sine anlegg og besøkssteder. Den frivillige innsatsen som gjøres i avdelingene er av stor betydning for Norsk skogfinsk museum.
Vi får orientering om skogfinnenes liv og historie samt omvisning i museet. Vi får lunsj i museets kafé.
PRIS: 750 kr – MERK: bindende påmelding!
OBS! PÅMELDINGSFRIST: fredag 3. april ved midnatt.

Ada Sofie Austegard - Stine Sofie-stiftelsen - alltid på barnas side!
2026-04-21 11:00 - 12:30 | Fornebupiloten, Fornebu S
19.mai 2000 ble Stine Sofie Sørstrønen, 8 år gammel, voldtatt og drept sammen med en venninne i Baneheia i Kristiansand. Stine Sofies mor, Ada Sofie Austegard, kommer til FSU (direkte fra Grimstad), sammen med sin styreleder. Hun vil, nesten 26 år senere, fortelle om sitt arbeid med å etablere en ideell organisasjon, Stine Sofie-stiftelsen, for å trygge og hjelpe barn og herunder minnes de to døde småjentene.
Stiftelsen består i dag av ca 65 ansatte, holder til i naturskjønne områder i Grimstad, og gjør en formidabel innsats for barn. De lever virkelig opp til sin egen oppgavebeskrivelse: «Vi skal endre samfunnet gjennom å være modig, kompromissløs og alltid på barnas side. Derfor jobber vi både med å forebygge og avdekke vold og overgrep mot barn – og ivareta de voldsutsatte barna.»
Ada Sofie Austegard er et sjeldent menneske. Hun er meget frittalende, fullstendig uredd og vet å markedsføre sine meninger og synspunkter på ulike måter. En rekke såkalte «maktpersoner» har fått kjenne hennes engasjement, direkte og usminket. Gjennom «Baneheia-saken», en av Norges mest omtalte straffesaker, har hun gjort et utall av egne erfaringer om den norske rettsstat. Det er ikke disse hun i første rekke skal snakke om hos oss, men hvordan Stiftelsen arbeider målrettet og konkret til beste for barna. Og ikke minst, om hvordan er det mulig, etter å oppleve det verste en forelder kan oppleve, å finne krefter til å etablere noe så viktig og imponerende som Stine Sofie-stiftelsen. Her har flere tusen barn, ofte med sine familier, hatt ukesopphold og fått kjenne på det aller viktigste, de står ikke alene.
Enhver stiftelse som vil endre samfunnet til noe bedre, må ha en pris tenkte Ada Sofie Austegard i 2015. Allerede samme år var Barnerettsprisen et faktum.
FSU – besteforeldregenerasjonen – skal vite mest mulig om hvordan barn har det i vårt land og hvilke tilbud som finnes. Stine Sofie-stiftelsen har også meget god kunnskap om forskning på sitt felt og kanskje rekker Austegard å dele med oss noen av de viktigste funnene i nyere arbeid om barns oppvekstvilkår. Velkommen til en dag for refleksjon og ettertanke.

TEMAKVELD - SØR-AFRIKA - MERK: Påmelding nå! Pris: 500
2026-04-28 17:00 - 22:00 | Varmesentralen, Forneburingen 43, Fornebu, 1360
Program (med forbehold om endringer)

17.00 Baren åpner
18.00 Ambassadør Delores Camilla Kotze, HE Ms
18.20 FORELESNINGER

Liv Tørres: I Mandelas bakgård – Sør-Afrika ved nytt veiskille
Peter Maassen: Transformation in South African higher education: between redress and progress / Transformasjon i sørafrikansk høyere utdanning: mellom oppreisning og fremgang

19.30 Smaker fra Sør-Afrika

VINSMAKING
Litt å bite i

22.00 AVSLUTNING

PRIS: 500kr – Det er mulig å kjøpe inntil 2 billetter pr medlem så benytt anledningen til å ta med deg en du har lyst til å dele denne sørafrikanske kvelden med. Arrangementet vil foregå på Varmesentralen!
MERK: PÅMELDING (bindende) senest søndag 8. april
Kort sagt: en kveld du ikke vil gå glipp av!

DET SØRLIGE AFRIKA 1967

Ambassador of South Africa, H.E. Ms Delores Camilla Kotzé
Ms Delores Camilla Kotzé brings more than three decades of experience in public service, including 17 years with South Africa’s Department of International Relations and Cooperation, the country’s foreign ministry.
She joined the Department in 2007, initially serving at the Diplomatic Academy. There, she played a leading role in achieving ISO certification by embedding Total Quality Management principles into its operations. Building on this foundation, she went on to establish the Strategic Planning, Monitoring and Evaluation Unit, helping to strengthen organisational performance and align the Department’s systems with broader government reforms.
Appointed Chief Director in 2015, Ms Kotzé has overseen strategic planning and performance monitoring across the Department and its embassies worldwide. As Head of Planning, she has guided the implementation of performance monitoring and evaluation systems, including compliance oversight, and has been responsible for reporting the Department’s non-financial performance to Parliament.
At the government level, she has also coordinated interdepartmental planning processes related to South Africa’s international relations and cooperation priorities.
Ms Kotzé holds a Bachelor’s degree in Education, a Master of Business Administration (MBA), and a Master of Diplomatic Studies in International Relations and Affairs.

Liv Tørres, avdelingsleder i LOs Internasjonale avdeling
I Mandelas bakgård – Sør-Afrika ved nytt veiskille.
Fokus: Hva har egentlig skjedd disse årene etter at Sør-Afrika ble et demokrati? Har ANC levert det de lovet da de kom til makten?
Liv Tørres er en norsk forsker og humanitær leder med en lang internasjonal karriere. Tørres har doktorgrad i statsvitenskap ved Universitetet i Oslo i 2000 med avhandlingen Amandla – Ngawethu! The Political Impact of South African Trade Unionism».
Tørres har drevet utredning og forskning innen fagbevegelse, faglige rettigheter, arbeidsmarkeder, demokratisering og utviklingsspørsmål nasjonalt og internasjonalt.
Hun har tidligere blant annet arbeidet i Fafo, Norsk Folkehjelp og Norges forskningsråd og var direktør ved Nobels Fredssenter fra 2016 til 2019. Hun har bodd og arbeidet mange år i Sør-Afrika.

Peter Maassen, professor ved Det utdanningsfaglige fakultet, Universitetet i Oslo, og professor II ved Stellenbosch University, Sør-Afrika.
Transformation in South African higher education: between redress and progress / Transformasjon i sørafrikansk høyere utdanning: mellom oppreisning og fremgang
Forelesningen vil drøfte endringsdynamikken i det sørafrikanske høyere utdanningssystemet etter 1994. Dette vil inkludere en refleksjon over spenningene mellom de sørafrikanske regjeringenes politikk for å redusere effektene av apartheid (‘redress’) og deres strategier for økonomisk fremgang. Siden universitetene var forventet å spille en viktig rolle i landets økonomiske fremgang, har reformene som er innført siden 1994 tatt en annen form og fått et annet resultat enn det som var forventet. Han vil illustrere dette gjennom utviklingen av undervisningsspråket, det offentlige finansieringssystemet for høyere utdanning og forskning, og studieavgifter for studenter.
Maassens forskningsområder: ledelse, høyere utdanning, Sør-Afrika

Nils Heyerdahl - Ny pave - kan vi bli bedre kjent med ham?
2026-05-05 11:00 - 12:30 | Fornebupiloten, Fornebu S
Den katolske kirke er det største kristne kirkesamfunn i verden. I dag vil mange mene at verden er i ulage, for eksempel med press mot liberale demokratier, og hvor sentrale ledere får stadig større og større makt. Samtidig ser vi at en verdslig tilnærming til livet endres hos store grupper og at man søker etter en større forståelse.
Den 8.mai 2025 ble Robert Francis Prevost valgt til ny pave etter pave Frans. Han tok navnet Leo XIV. Men hvem er han, denne mannen som nå bekler en av verdens viktigste talerstoler? Som vi alle vet, etter katolsk tro og tradisjon, er paven Jesu stedfortreder og apostelen Peters etterfølger. Han leder kirkeorganisasjonen og har den øverste læremessige og rettslige myndighet. Men hvem er han, hva står han for? Vil han følge i fotsporene til pave Frans? Hvor står han i alle de krevende spørsmål som preger alle kirker, ikke minst den katolske?
For å hjelpe oss med noen av svarene har vi vært så heldig å få Nils Heyerdahl til Senioruniversitet. Heyerdahl er katolikk, han er tenksom og klok med meget god observasjonsevne og har mange viktige lytteposter i det katolske miljøet. Heyerdahl har oversatt til norsk flere bøker av Thomas Aquinas. Av utdannelse er han idéhistoriker, ansatt i NRK i mange år og var der sjef for Radioteateret i en årrekke.
Vi er sikre på at 5.mai blir en spennende reise om og med den nye paven, regi og ansvarlig for fremføringen; Nils Heyerdahl.

STUDIETUR - HL-senteret og Grinimuseet
2026-05-12 09:30 - 15:30
Fra Grinimuseet
Vi vil benytte denne maidagen til en studietur for våre medlemmer. Denne gangen besøker vi to historiske steder i nærmiljøet.
HL-senteret
Villa Grande på Bygdøy var hjemstedet til Vidkun Quisling under 2. verdenskrig. Bygningen har blant annet vært pleie- og rehabiliteringshjem og utdanningssenter for helsepersonell før HL-senteret flyttet inn i 2005.
Senter for studier av Holocaust og livssynsminoriteter er et forsknings-, formidlings- og dokumentasjonssenter med søkelys på Holocaust og andre folkemord, antisemittisme historisk og i dag, og på minoriteters vilkår i dag.
Grinimuseet
Grinimuseet formidler betydningen fangeleiren har i norsk krigs- og samfunnshistorie, og hvordan de politiske og menneskelige forholdene i leiren er relevante også i dag.
De siste årene er det gjort et omfattende arbeid med å videreutvikle Grinimuseet og utvikle nye permanente utstillinger om den største tyske fangeleiren i Norge under andre verdenskrig. Her satt nesten 20.000 fanger i løpet av de fire årene leiren eksisterte.
Utstillingene omhandler temaer som arrestasjon, straffemetoder, fangevokterne, isolasjon og illegal kommunikasjon. Dette formidlet gjennom levende moderne teknologi, tekst, foto og gjenstander.
Kl. 09.30 Bussavgang fra Fornebu S
Kl. 10.00 Omvisning på HL-senteret
Kl. 11.30 Lunsj på Villa Grande (inkludert)
Kl. 12.15 Buss til Grinimuseet
Kl. 13.00 Omvisning
Kl. 14.30 Bussavgang tilbake til Fornebu S
Ytterligere opplysninger og påmelding kommer senere

Hege Duckert - Norsk kvinnehistorie på 60 minutter
2026-05-19 11:00 - 12:30 | Fornebupiloten, Fornebu S
Journalist og forfatter Hege Duckert har de siste årene gjennom flere bøker og foredrag bidratt til å kaste nytt lys over kvinnenes bidrag til utviklingen av det norske samfunnet. Hun har tidligere gjestet FSU med et inspirerende foredrag om kvinneskakspioneren Kati Anker Møller.
Foredraget «Norsk kvinnehistorie på 50 minutter» bygger på Duckerts bok «Norsk kvinnehistorie på 200 sider» med undertittelen «Fra forsørgede fruentimmer» til skamløse jenter». Vi får høre om både kvinnesakskvinnene som kjempet for selvstendighet og stemmerett og utviklingen av hverdagskvinnenes kår gjennom de siste 150 år.
Hege Duckert er stabssjef i NRK og sentral rådgiver for kringkastingssjefen. Hun har tidligere vært kulturredaktør i Dagbladet og i NRK. Hun har mastergrad i ledelse fra Handelshøyskolen BI.

Kristin Halvorsen - Hvilken fremtid har kjernekraft i Norge?
2026-06-02 11:00 - 12:30 | Fornebupiloten, Fornebu S
Direktør i miljøstiftelsen Cicero Kristin Halvorsen har siden sommeren 2024 ledet et offentlig utvalg som har til oppgave å utrede hvilken fremtid kjernekraft kan ha som energikilde i Norge. Utvalget skal etter planen legge fram sin innstilling i april 2026.
Kjernekraft har til nå ikke vært aktuell som energikilde her til lands. Men dette kan komme til å forandre seg i lys av behovet for å redusere avhengigheten av fossil kraft og mulige teknologiske forbedringer som øker sikkerheten ved utnyttelse av atomenergi. Det knytter seg derfor stor spenning til hvilke konklusjoner det bredt sammen satte utvalget kommer fram til. Halvorsens foredrag for FSU vil basere seg på utvalgets innstilling.
Kristin Halvorsen var Norges kvinnelige finansminister fra 2005 til 2009 og kunnskapsminister fra 2009 til 2013. Hun var leder i Sosialistisk Venstreparti fra 1997 til 2012.

Kari Svendsen - Banjo-Kari byr på seg selv
2026-06-09 11:00 - 12:30 | Varmesentralen, Forneburingen 43, Fornebu, 1360
Kari Svendsen, ofte omtalt som Banjo-Kari, kommer på besøk til oss 9. juni. Hun burde være kjent for de fleste. En allsidig og folkekjær revyeartist, visesanger, gitarist og banjospiller.
Kari startet sin musikalske karriere i 1966 som medlem av gruppa Christiania Fusel & Blaagress. Fra 1070-tallet opptrådte hun som soloartist og etter hvert i flere revyer. Hun er bl.a. kjent for å holde de norske revyvisene i hevd, særlig de av det munnrappe slaget.
Vi ser frem til å oppleve hva hun vil dele med oss av musikk og kanskje noen historier fra sitt musikalske liv.

Peter Butenschøn - Oslo; hovedstad og storby
2026-08-25 11:00 - 12:30 | Varmesentralen, Forneburingen 43, Fornebu, 1360
Peter Butenschøn er en norsk arkitekt og byplanlegger, utdannet i England og USA. Han har arbeidet som prosjekterende arkitekt, undervist og vært en viktig arkitekturskribent og publisist. Han vil forelese om byutvikling og bykultur i Norge og spesielt i Oslo.
Som fast arkitekturkritiker i Dagbladet i årene 1976–1982 gjorde han en betydelig innsats på et felt som hadde vært lite dyrket i Norge. Også etter den tid har han deltatt flittig i fagdebatten i aviser og tidsskrifter.
Blant byplanleggerne skiller Butenschøn seg ut ved å ha et uvanlig bredt samfunnsengasjement og et meget stort kontaktnett. I sterkere grad enn noen annen norsk arkitekt i sin generasjon har han operert innen den politiske sfære.
Han var initiativtaker til Institutt for byutvikling (IN’BY) og Norsk Form, hvor han var direktør. Som nyutnevnt kulturminister ønsket Åse Kleveland å gjøre en innsats for arkitektur- og designfeltet, og på slutten av sin tid i IN’BY ble Butenschøn knyttet til henne som rådgiver. Han var da sterkt medvirkende til den offensiven departementet satte inn på arkitekturfeltet.
Butenschøn var rektor og styreleder for Kunsthøgskolen i Oslo i 2003–2007. Fra 2008 har han vært frittstående rådgiver for en rekke norske byer og en mye brukt foredragsholder.

Ralph Høibakk - Kampen mot forfallsalderen
2026-09-08 11:00 - 12:30 | Varmesentralen, Forneburingen 43, Fornebu, 1360
Ralph Høibakk tok doktorgraden i anvendt matematikk 79 år gammel. Nå kjemper 88-åringen mot det han kaller forfallsalderen. Han har skrevet boken «Så lenge jeg lever», og han vil ta oss med på en reise med en rekke gode råd om hva vi kan, og bør, gjøre for å holde oss så spreke som mulige så lenge vi kan.
Høibakk er en levende legende innen fjellklatring. Det har han beskrevet som ballett, det finnes en koreografi som fjellet har skrevet inn, du må danse riktig, du må lytte til fjellet, sier Høibakk.
Han var første nordmann som klatret Seven Summits, de syv høyeste fjellene på hvert kontinent. Han var i ekspedisjonen som besteg Mount Everest i 1985, gikk til Sydpolen på ski som første nordmann siden Roald Amundsen, og krysset Grønlands innenlandsis i Fridtjof Nansens spor. Høibakk klatrer fortsatt og foredraget starter med et forsøk på å nå Store Skagadølstind som 18-åring.
Han har hovedfag i teknisk fysikk og var i mange år næringslivsleder og gründer og har klatret flere utvendige kontorfasader. Fra han var omtrent åtti starter han dagen med å skrive ned det han kaller morgentanker, flere av disse vil han dele med oss. Møt opp, bli klokere!

Gutta på Skauen - Erik Bye 100 år; en vandrer på vårherres klinkekule
2026-09-22 11:00 - 12:30 | Varmesentralen, Forneburingen 43, Fornebu, 1360
Søndag 1. mars 2026 var det 100 år siden hele Norges Erik Bye ble født. Det vil Gutta på skauen markere med en varm konsert viet dikterens forhold til skaperen og skaperverket, og hans egen vandring på Vårherres klinkekule.
Det var et samarbeid med Erik Bye som i sin tid ble starten på trioen Gutta på skauen, og i 2014 spilt gutta inn «Bye-patrioter» – en hyllest til sin gamle kollega.
På konserten blir det gjenhør med Erik Byes fantastiske viseskatt, krydret med historier fra et langt og innholdsrikt kunstnerliv. Om hans møter med Ringerike, Krokskogen, Elling M. Solheim, Alf Prøysen og Evert Taube – og Gutta på skauens egne minner om samarbeidet med denne giganten i norsk kultur.

Magnolia Jazzband - Julejazz
2026-12-15 18:00 - 21:00 | Varmesentralen, Forneburingen 43, Fornebu, 1360
🎺 Julejazz med Magnolia Jazzband ! 🎷
Rett fra Konserthuset i Oslo til oss på Fornebu!
Bli med når Magnolia Jazzband setter stemningen med New Orleans jazz, swing og julehymner! Det blir en herlig blanding av julejazz og klassisk New Orleans revival jazz, fremført av dette legendariske bandet som har gledet publikum siden 1972. Med sin smittende spilleglede og gode rytme, har Magnolia Jazzband begeistret konsertgjengere i både inn- og utland helt siden 1972. Enten det er på jazzklubb, festival, fest, i kjerka eller på seniorsentre, så har Magnolia alltid med seg sitt helt spesielle ”beat” og sin varme ”sound”.
Senk skuldrene og nyt en førjulskveld full av rytme, nostalgi og ekte musikalsk glede!
Besetning:
Anders Bjørnstad – trompet
Georg Reiss – klarinett, altsax
Gunnar Gotaas – trombone
Morten Gunnar Larsen – piano
Børre Frydenlund – banjo, gitar, vokal
Sebastian Haugen – kontrabass
Torstein Ellingsen – trommer
